Michael Rosenberg

Michael Rosenberg (født 10. mai 1990) er en norsk tidligere styrkeløfter og friidrettsutøver som representerte Lillehammer Idrettsforening. Han konkurrerte hovedsakelig i 60m og 100m. Han har tatt en rekke NM-medaljer i friidrett, vektløfting og styrkeløft. I april i 2014 tangerte han Guinness world record i «highest standing jump» på 148 cm.















 Friidrett 
Rosenberg startet å konkurrere i 2007 for Friidrettsklubben Orion, og ble trent av Mette Karin Ninive. Han fortsatte å trene med Ninive ut 2011. I 2012 begynte han å trene med Svein Oskar Johnsen og året etter byttet han også klubb til Lillehammer Idrettsforening. I 2011 ble han norsk mester i lengde uten tilløp med et hopp på 3,32 meter. Han har sammen med Lillehammer Idrettsforening vunnet to NM-gull på stafett. Det første kom i 2013 og var på 1000 m stafett. Der løp de inn på 1,52,85 som er den femte beste tiden av et norsk lag gjennom tidene. Mai 2014 løp Rosenberg første etappe på 4x100m for Lillehammer Idrettsforening. De løp inn på 40,99 som er fjerde beste tid gjennom tidene i Norge. Under innendørssesongen 2016 løp Rosenberg 14 løp på 60 m i Norge og var ubeseiret på samtlige. Sesongen ble kronet med NM-gull på 60 m. Året etter fulgte han opp med sølv bak Jonathan Quarcoo. Rosenberg har representert Norge ved to anledninger. Først under Diamond League i Stockholm i 2016 hvor han løp første etappe for Norge på 4x100m. Norge kvalifiserte seg da til EM. Han løp også 60m på nordisk i 2017. Rosenberg la opp i januar 2018.   

Personlige rekorder utendørs

 60 m  6,80 +1,8  Lillehammer 3. juni 2014 100 m  10,67 + 2,0
10,53 +4,0 Bærum 18. juni 2017
Lillehammer 25. juni 2017 150 m 16.38 +0,8Lillehammer 11. august 2015 200 m  23,13 +0,5
22,42 +2,1 Gøteborg 4. juli 2010
Gøteborg 29. mai 2014

Personlige rekorder innendørs

 60 m 6,75 Bærum 13. februar 2016 100 m  11,15  Florø 19. februar 2011200m22,82Bærum 25. februar 2017 Lengde uten tilløp  3,32  Ranheim 13. februar 2011 Høyde uten tilløp 1,60Lillehammer, 26. desember 2016 Tresteg uten tilløp  9,62  Moelv 9. april 2012

 Vektløfting 
Rosenberg har også sporadisk stilt opp på konkurranser i vektløfting. Her har han representert Gjøvik Atletklubb siden starten. På slutten av 2018 var han med å startet opp Elverum Atletklubb og har representert de siden 2019. I 2020 tok han NM-sølv i -67 kg klassen. 
+Personlige rekorderØvelseResultatDatoStøt130kg20.10.19Rykk100kg20.10.19Sammenlagt230kg20.10.19Poeng298,5320.10.19

 Styrkeløft 
Rosenberg konkurrerte i styrkeløft før han startet med friidrett. Der ble han norsk juniormester 4 ganger, nordisk ungdomsmester og satte norgesrekord i samtlige øvelser.

Personlige rekorder

 Knebøy  222,5kg Benkpress  145kg Markløft  225kg Sammenlagt  582,5kg

 Referanser 

Kategori:Norgesmestere i friidrett
Kategori:Norske sprintere